એક અધિકારીએ આપેલી માહિતી મુજબ, જબીર મોતીએ દાઉદના આદેશ પર દુનિયાભરમાં 3000 કરોડ રૂપિયા કરતાં પણ વધુ રોકાણ કર્યું છે. દાઉદને ખબર છે કે તેના ભાઈની શોધ દુનિયાની દરેક તપાસ એજન્સીઓ કરી રહી છે એટલે અનીસની દરેક કાયદેસર અને ગેરકાયદે કમાણીની તપાસ કરવામાં આવશે. જ્યારે જબીર મોતી ગત પખવાડિયા સુધી ગુમનામ હતો. એટલે દાઉદે મોતીના મારફતે મિડલ ઈસ્ટ, યુકે, યુરોપ, આફ્રિકા અને દક્ષિણ પૂર્વ એશિયામાં હજારો કરોડની મિલકત ભેગી કરી છે. મોતીએ સૌથી વધુ રોકાણ રિયલ એસ્ટેટમાં કર્યું છે. દાઉદનો ધંધો ગોલ્ડ સ્મગલિંગનો છે. પરંતુ મોતીએ દાઉદના આદેશ પર સ્મગલિંગ કરવાને બદલે સોનામાં રોકાણ કર્યું હતું. તેણે કપડાઓમાં પણ વેપાર કર્યો છે. મોતીની દાઉદની પત્ની મહજબીન, દીકરી મહરીન અને જમાઈ જુનૈદ સાથે નાણાકીય લેવડદેવડ હતી.